**Základná škola s materskou školou Novosad**

**Prevádzka a vnútorný režim základnej školy a školského klubu detí na školský rok 2020/2021 v čase mimoriadnej situácii platné od 2.9.2020**

Riaditeľstvo ZŠ s MŠ v Novosade v súlade s Manuálom opatrení pre školy a školské zariadenia, RÚVZ a zriaďovateľa Obce Novosad, stanovuje základné prevádzkové podmienky po dobu trvania pandémie ochorenia COVID-19, ktoré sa líšia od štandardných podmienok vyplývajúcich zo školských, hygienických, pracovnoprávnych a iných predpisov.

**Pokyny pre žiakov 1. - 9. roč. a zamestnancov školy:**

1. Žiak vchádza do budovy školy najskôr od 7:15 hod. vchodom na spojovacej chodbe
2. Pred príchodom poverený pracovník školy odmeria telesnú teplotu bezkontaktným teplomerom vybraným žiakom,
3. Na vyhradenom mieste po vstupe do budovy školy si žiak dezinfikuje ruky,
4. Po príchode sa prezuje v šatni a odchádza do svojej triedy
5. Usadí sa na určené miesto v triede
* Každý žiak roč. 1.-4. si zloží ochranné rúško a uloží ho do hygienického obalu,
* Každý žiak roč. 1.-4. nosí ochranné rúško mimo svojej triedy.
* Každý žiak roč. 5.-9. roč. používa ochranné rúško počas všetkých vyučovacích hodín, počas prestávok, presunov do učební, ŠJ a pod....
1. Pedagogický zamestnanec a odborný zamestnanec, vychovávateľ, asistent učiteľa nosí rúško alebo ochranný štít počas vyučovania a pohybu v priestoroch školy počas celej pracovnej doby,
2. Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR počas celej pracovnej doby
3. Počas celého výchovno-vzdelávacieho procesu (ďalej VVP), ktorý prebieha v súlade s pokynom MŠVVaŠ SR sa žiak riadi pokynmi svojho učiteľa,
4. Žiak sa nepresúva do iných budov školy bez vedomia svojho učiteľa a nenavštevuje svojich spolužiakov v iných triedach,
5. Počas školského vyučovania žiaci dodržiavajú **Rúško-Odstup-Ruky (ROR)**
6. Počas školského vyučovania rodičia nevstupujú do budovy školy (iba rodič žiaka 1. roč.)

**Organizácia po skončení vyučovania**

* Žiak 1.- 9. roč. po skončení VVP (rozvrhu hodín), ak neobeduje, prípadne ak nepokračuje v ŠKD, prezuje sa a zoberie si svoje osobné veci zo šatne a odchádza domov **vchodom respektíve východom na spojovacej chodbe**, nezdržuje sa na chodbách školy ani pred budovou školy,
* Žiak 1.- 4. roč., ktorý po skončení VVP (rozvrhu hodín), ak obeduje v školskej jedálni riadi sa pokynmi svojho učiteľa resp. vychovávateľa a asistenta učiteľa. Triedny učiteľ v spolupráci s vychovávateľom alebo asistentom učiteľa zabezpečí spoločný organizovaný presun do ŠJ.
* Žiak 5.- 9. roč., ktorý po skončení VVP (rozvrhu hodín), ak obeduje v školskej jedálni riadi sa pokynmi učiteľa s ktorým mal poslednú vyuč. hodinu, prípadne vyuč. hodinu pred obedňajšou prestávkou. Učiteľ v spolupráci s asistentom učiteľa zabezpečí spoločný organizovaný presun do ŠJ.
* Všetci žiaci opúšťajú školu hlavným **vchodom respektíve východom na spojovacej chodbe**.

**Hygienické pokyny pre všetkých žiakov počas vyučovania:**

* Každý žiak musí mať v škole svoje dve rúška a hygienické vreckovky
* V prípade potreby zabezpečí rúško žiakom triedny učiteľ
* Po príchode do triedy napr. návrat zo školského areálu si žiak umýva a dezinfikuje ruky vyhradenými dezinfekčnými prostriedkami podľa pokynov učiteľa,
* Žiak si pravidelne umýva ruky v triede,
* Po použití WC, si žiak umýva ruky mydlom z dávkovača a ruky si utiera do papierových utierok,
* Pravidelne si dezinfikuje ruky určeným prostriedkom,

**Pokyny pre žiakov v školskej jedálni:**

* Žiaci 1. stupňa, ktorí po vyučovaní nie sú prihlásení do ŠKD, ale sa stravujú v ŠJ prichádzajú do ŠJ spolu s triednym učiteľom respektíve asistentom učiteľa, (ďalšiu organizáciu stravovania zabezpečuje dozor v ŠJ)
* Žiakov 5.-9. roč. sprevádza do ŠJ učiteľ respektíve asistent učiteľa po skončení VVP, (ďalšiu organizáciu stravovania zabezpečuje dozor v ŠJ)
* Pred vstupom do ŠJ si každý žiak dezinfikuje ruky,
* V ŠJ používa ochranné rúško každý žiak, odkladá si ho výhradne len pri stravovaní,
* Odber stravy si zabezpečujú žiaci sami
* Po skončení obeda žiaci odnášajú použitý riad k určenému okienku a odchádzajú zo ŠJ,
* Na pokyn vychovávateľa respektíve asistenta učiteľa, sa žiaci spoločne presúvajú do svojich oddelení ŠKD

**Organizácia činnosti ŠKD**

* Žiak sa presúva do svojho oddelenia ŠKD podľa pokynov triedneho učiteľa po skončení vyučovania
* Vychovávateľ ŠKD skontroluje počet žiakov svojho oddelenia a pripravuje presun do ŠJ
* Do ŠJ vstupuje každé oddelenie ŠKD podľa pokynov vychovávateľky respektíve asistentky učiteľa
* Deti si jedlo a pitie samé nedokladajú
* Žiaci majú rúško v ŠKD len pri prechode do ŠJ, prípadne na chodbách v spoločných priestoroch
* Vychovávatelia organizujú svoju činnosť tak, aby nedochádzalo k zbytočnému premiešavaniu žiakov,
* Vychovávatelia zabezpečujú dodržiavanie všetkých hygienických opatrení počas pobytu žiaka v ŠKD
* Spôsob výberu žiaka z ŠKD zabezpečuje vychovávateľ po dohode s rodičmi

**Pokyny pre zákonných zástupcov žiaka**

* Zodpovedá za dodržiavanie hygienicko-epidemiologických opatrení pri príchode žiaka do školy a pri odchode zo školy resp. ŠKD.
* Zabezpečí pre svoje dieťa každý deň dve rúška a papierové jednorazové vreckovky.
* Predkladá pri prvom nástupe dieťaťa do školy zdravotný dotazník a vyhlásenie alebo po každom prerušení dochádzky dieťaťa do školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá neriadené karanténne opatrenia.
* V prípade podozrenia na ochorenie COVID-19 bezodkladne o tejto situácii informuje vyučujúceho a riaditeľa školy.
* Jeho povinnosťou je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti alebo miestne príslušným hygienikom

**V Novosade 28.8.2020 Vypracoval RNDr. Daniel Kenderka**

 **riaditeľ školy**